Unlang nach im die zarte
aufspert die kamer harte
und ihres bulen warte
nach irem alten sit;
Nun um den ersten schlafe
Laurenzo die zeit trafe,
kam stil und bracht sein wafe,
dardurch er wurt befrit.
Sie waren beide wolgemut
nach ires herzen luft;
um die heimlich mördische hut
ir keines gar nit wust.
do der morgensteren aufbrach,
schlich Laurenzo in sein gemach,
die junkfrau schlief süßliche;
ir bruder schnellikliche
zu der kamer ausschliche
heimlich, sie sach sein nit.